Pilt, millel on kujutatud tekst, märk, väljas, öine taevas

Kirjeldus on genereeritud automaatselt

**Eesti Koostöö Kogu nõukogu koosoleku protokoll 05/2024**

19.12.2024

Algus: 11:00

Lõpp: 12:30

Toimumise koht: Nõmme Kultuurikeskus, Tallinn

Osa võtsid: Kaie Karniol, Külli Taro, Arko Olesk, Ott Oja, Ülar Mark, Indrek Lillemägi.

Martin Villig puudus koosolekult, aga edastas oma seisukohad meili teel.

Kutsutud: EKK (Eesti Koostöö Kogu) tegevjuhataja Kairi Tilga.

Protokollis: Kaie Karniol

**Päevakord:**

1. EKK 2025. aasta tegevusaruanne
2. EKK 2025. aasta eelarve
3. Juhataja täiendav tulemustasu 2023.aasta eest
4. **EKK 2025. a tegevusplaani ülevaade.**

Nõukogu tutvus 2025.a tegevuskava projektiga.

Põhieesmärgid peaksid olema rohkem fokusseeritud, praegune loetelu on liiga pikk ja prioriseerimata. Võtame põhitegevuste kaupa ja põhieesmärkidesse võiks kirja saada tõesti see kõige-kõige olulisem:

* EIA: põhitegevus on EIA sisuliselt valmis saada. Võib jääda sama sõnastus.
* RA: olulised on algatuste turvalisus ja kvaliteet- algatajate toetamine ja nõustamine, et algatustel oleks arusaadavam eesmärk. Kodeerimine tuleks korda teha (see on aasta alguses ka plaanis). Kvaliteedi jätaks põhieesmärkide sõnastusest välja.

Seega fookusesse jääb: Kasutajateekonna uuendamine.

Arutelukultuur: Koostöö Akadeemia – dialoogioskuste avalikud koolitused. Katsetame kahe tasulise koolitusega. Äriplaan on koostamisel.

Fookusesse jääb: Koostöö Akadeemia idee valideerimine

Lisaks arutati olulise teemana, mida põhieesmärkide lehel ei kajasta:

* EIA 30: kas saame siin oma ressursiga teha mingeid tegevusi? Võiks olla aasta II pooles meedias artiklite sari endistelt peatoimetajatelt või koguni mingi üritus, et teha teed järgmisele EIA-le ja näidata, kuidas ühest EIA-st on kasvanud teine. Lauristini töö (EIA25 kogumik) oli väga hea, aga ka väga suur töö, sellist ei jaksa ette võtta. Ürituse tarbeks raha eelarves ka ei ole, aga ehk saame ERR-i tähelepanu ka ilma rahata.

**Otsustati:**

* 1. **Kinnitada Eesti Koostöö Kogu 2025. aasta tegevuskava, juhatajal sisse viia koosolekul arutatud muudatused.**

1. **EKK 2025. aasta eelarve**

**Otsustati:**

* 1. **Kinnitada Eesti Koostöö Kogu 2025. aasta eelarve (lisatud käesolevale protokollile).**

1. **Juhataja täiendav tulemustasu 2023. aasta eest.**

Märtsis 2023. aasta eest Kairile tulemustasu otsustades oli tulevik väga ebakindel. Seetõttu sai protokollitud selline otsus:

Väljavõte märtsi protokollist:

1. **Juhatajale tulemustasu määramine 2023. aasta tulemuste eest**

Nõukogu tunnustab EKK juhatajat Kairi Tilgat 2023. tegevuskava väga hea täitmise ja EKK tegevuse jätkamiseks tehtud pingutuste eest, sh uue EIA rahastamisleping HTM-ga ning lisavahendid [rahvaalgatus.ee](http://rahvaalgatus.ee) ülevalpidamiseks Riigikantseleilt.

Nõukogu peab põhjendatuks juhataja premeerimist kahe kuupalga ulatuses, kuid arvestades EKK finantsseisundi jätkuvat haprust, peame mõistlikuks määrata koheselt, st peale protokolli allkirjastamist, väljamaksmiseks tulemustasu 1 kuupalga ulatuses ning otsustada täiendava tulemustasu maksmine käesoleva aasta detsembris.

**Otsustati:**

**2.1 Maksta EKK juhataja Kairi Tilgale tulemustasu 1 kuupalga ulatuses**

**2.2 Nõukogul arutada ja otsustada täiendava tulemustasu maksmine käesoleva aasta detsembris, arvestades EKK finantsseisu ja võimalusi.**

Saime EKK raamatupidajalt kinnituse, et EKK rahaline seis võimaldab maksta Kairile välja ka tulemustasu teise poole (ehk siis samuti 1 kuupalga ulatuses).

**Otsustati:**

* 1. **Maksta juhataja Kairi Tilgale täiendav tulemustasu 2023. aasta eest ühe kuupalga ulatuses.**

**Nõukogu protokoll on allkirjastatud digitaalselt.**

Kaie Karniol Külli Taro

Ott Oja Ülar Mark

Arko Olesk Andres Kütt

Martin Villig Indrek Lillemägi

**Protokollile lisatud materjalid:**

1. EKK 2025.aasta tegevuskava
2. EKK 2025.aasta eelarve